User talk:Chnar kurdish artist

'' چنار یەکێکە لەو خانمە هونەرمەندە دەنگ خۆشانەی کە خاوەن جەماورێکی تایبەتە، ناوبراوە سەرەتا بە گۆرانییەکی سینگل ناوبانگێکی باشی پەیدا کرد، دواتر لە رێی بڵاوکردنەوەی ئەلبومێکی گۆرانی بەناوی “دڵی من” زیاتر خۆشەویستی خۆی لای جەماوەرەکەی جێگیر کرد، ێشتر له‌ساڵی (2004) گۆرانییه‌كی به‌ناوی "ته‌لاری ئیشق" له‌ شیعری ئه‌حمه‌د محه‌مه‌د ئاوازی هونه‌رمه‌ند كه‌مال محه‌مه‌د تۆمار كرد، له‌ساڵی (2005) كلیپی بۆ ئه‌نجام داو بڵاوكرایه‌وه‌". ئه‌م سیدیه‌ له‌سه‌ر ئه‌رك و گیرفانی خۆم تۆمارم كردووه‌ و به‌رهه‌مم هێناوه‌، له‌لایه‌ن هه‌ریه‌ك له‌هونه‌رمه‌ندانی موزیكژه‌ن له‌وڵاتی سوید بژار دیلان و هه‌ڵۆ قادر هاوكارییان كردم بۆ كاری ئاماده‌سازی موزیك و ده‌نگی گۆرانییه‌كانم" خانمه‌ هونه‌رمه‌ند چنار ده‌رباره‌ی ستایلی كاركردنی خۆی وه‌ك ئافره‌تێكی گۆرانیبێژ ده‌یه‌وێت ئافره‌تانه‌ گۆرانی بڵێ و خۆی به‌دوور بگری له‌ستایلی پیاوانه‌، ته‌نانه‌ت له‌جۆری هه‌ڵبژاردنی تێكست هه‌وڵیداوه‌ ئه‌و كاره‌ بكه‌، هه‌ر چه‌ند هۆنراوه‌كانی بریتین له‌ شیعری شاعیران پیاو، به‌ڵام ئه‌و جۆره‌ شیعرانه‌ی هه‌ڵبژاردووه‌ كه‌ بۆ ئافره‌تێكی گۆرانیبێژ گونجاوه‌، هه‌ر له‌سه‌ره‌تای كاركردنی بۆ هونه‌ری گۆرانی گوتن هه‌وڵیداوه‌ ئه‌و ستایلێكی ئافره‌تانه‌ بۆ خۆی هه‌ڵبژێری لبومی گۆرانی دڵی من ناونیشانی یه‌كه‌م ئه‌لبومی گۆرانی خانمه‌ هونه‌رمه‌ندی گۆرانیبێژی دووره‌ وڵات "چنار"ـه‌، كه‌ پێكهاتووه‌ له‌ (11) تراكی گۆرانی، هۆنراوه‌كان پێكهاتوون له‌ هۆنراوه‌ی شاعیران (شێركۆ بێ كه‌س، ئه‌حمه‌د محه‌مه‌د، ئیسماعیل خورماڵی، حمه‌شوان شه‌ریف، هه‌ژار خاڵۆ، به‌كر پشده‌ری) یه‌كێك له‌ گۆرانییه‌كان له‌لایه‌ن هونه‌رمه‌ندی گۆرانیبێژ میدیا حوسێن هۆنراوه‌ی بۆ نووسراوه‌، گۆرانییه‌كی دیكه‌ی له‌لایه‌ن چنار خۆی هۆنراوه‌ی بۆ دانراوه‌، ئاوازه‌كانی ئه‌م گۆرانیانه‌ پێكهاتوون له‌ ئاوازی هونه‌رمه‌ندان (كه‌مال محه‌مه‌د، بژار دیلان، خالید سه‌ركار، هه‌ڵۆ قادر) به‌شێك له‌ ئاوازه‌كانی گۆرانییه‌كانی له‌لایه‌ن هونه‌رمه‌ند خۆی دانراوه‌، تراكی دووه‌می گۆرانی دلی من له‌لایه‌ن كۆمپانیای كۆره‌ك میوزیك كاری كلیپی بۆ ئه‌نجام دراوه‌.

چنار پێێ وایە هەستێکی نادیاری پاک و رەنگدانەوەی ناخی خۆی گۆرانی پێ دەڵێت، هەروەک خۆی دەڵێت “زۆر جار مرۆڤ ناتوانێت باس لە هەستی خۆی بکات، بەڵام کاتێک وشەی جوان و ناسک تێکەڵ بەیەک دەبن دەربڕین ئاسانتر دەبێت، بەبۆچونی من هەر مرۆڤ رێگایە بۆ دۆزینەوەی خۆی و کەسایەتییەکەی، زۆر جار مرۆڤ لە رێگەی هاورێی چاکەوە خۆی دەدۆزێتەوە”.

فۆلکلۆر وەک چۆن زۆرینەی هونەرمەندان وەک دەریایەکی گەورەو بێ بن ناوی دەبەن لای چنار هەمان بۆچون هەڵدەگرێت، بۆیە ئەو نایەوێت بڵێت شارەزایی تەواوی لە فۆلکلۆر هەیە، بەڵکو پێی وایە ئەویش دڵۆپێک زانیاری لەو دەریا گەورەیە پێیەو دەڵێت “ناتوانم بڵێم شارەزایی تەواوم لێی هەیە، بەڵام خۆ بەهێزکردنم لێوەی یەکێکە لە ئامانجە سەرەکییەکانم”.

هەمیشە هونەرمەندانی کورد جیاواز لە هونەرمەندانی وڵاتانی دەرەوە بوار و دەرفەتیان بۆ نارەخسێت تا هەموو ژیانیان بۆ هونەر تەرخان بکەن، ئەمە بۆ چناریش هەمان لێکدانەوە هەڵدەگرێت، وەک خۆی باسی لێوە دەکات “ئاواتم بوو بمتوانیایە هەموو ژیانم بۆ هونەر تەرخان بکەم، بەڵام بەهۆی ژیانی کۆمەڵایەتی و خوێندن نەمتوانیوە، بۆیە لە پاڵ هونەرەکەم قوتابی زانکۆی سوێدم و لە بەشی کۆمەڵناسی دەخوێنم، ئامانجیشم ئەوەیە وەک توێژەرێکی کۆمەڵایەتی لە کوردستان کار بکەم لە داهاتوو، چونکە پێم وایە کوردستان پێویستی بە پسپۆڕی زانستی هەیە لەو بوارەدا”.

چنار لە خێزانێکی هونەردۆست پەروەردە بووە، وەک لای هەمووان ئاشکرایە “سەربەست”ی براشی گۆرانی دەڵێت و پێکەوە گۆرانییەکیان بۆ “دایک” تۆمار کردووە، بەڵام ناوبراو ماوەیەکە لە گۆرانیگوتن دابڕاوەو بەرهەمی تازەی نییە، بۆیە چنار لەو بارەیەوە دەڵێت “دەبێ ئێوە پرسیاری دوورکەوتنەوەی سەربەست لە خۆی بکەن، هەرچەندە لای من ئەو دەنگێکی خۆشی هەیە، بەڵام بۆ بەردەوامبوونی پێویستی بەپشتگیری و هاندانی جەماوەرەکەی هەیە، هیوادارم رۆژێک بگەرێتەوە”. چنار هەمیشە دەیەوێت کاری جیاواز بکات، ئەوەش تاکە هۆکارە کە تا ئێستا هیچ گۆرانییەکی ئاینی نەگوتووە “ئەو ماوەیە کۆمەڵێک هونەرمەند گۆرانی ئاینیان گوتووە، منیش دەمەوێت کارێکی جیاواز بکەم بۆیە تا ئێستا هیچ گۆرانییەکی ئاینینم نەگوتووە ئەگەر نا بیرم لێی کردۆتەوە”.

چنار یەکێکە لەو خانمە هونەرمەندانەی کە گرنگییەکی زۆر بە جلوبەرگەکانی دەدات، چونکە ئەو پێێ وایە دەبێ هەموو مرۆڤێک گرنگی بە جلوبەرگ بدات و دەڵێت “وەک هەموو مرۆڤێکی تر گونجانی جلوبەرگ لام گرنگە، تا رادەیەکیش گرنگی بە مۆدە دەدەم، بەڵام زیاتر حەزم بە سادەییە، بەڵام بۆ هونەرەکەم زیاتر دەنگم لا گرنگە نەک جلوبەرگ و خۆ دەرخستن، دەمەوێ لە رێی دەنگمەوە چێژ بە جەماواوەرەکەم ببەخشم”.

چنار جارێ ژیانی هاوسەرگیری پێک نەهێناوە، بۆیە نایەوێت لە بارەی ئەو پرۆسە گەورەیە هیچ قسەیەک بکات و دەڵێت “نامەوێ قسە لەسەر شتێک بکەم کە لە واقیعەکەیدا ناژیم”.

چنار دەڵێت “هەندێ کۆمپانیای بەناوبانگی کوردستان بەڵێنی گەورە بە هونەرمەندان دەدەن بەڵام پابەندی پەیمانەکانیان نین و مافی هونەرمەندان پێشێل دەکەن، لە لایەک رێکلام دەکەن دژی کۆپی کردنی سێ دی بەڵام لە پێناو بەرژەوەندی خۆیان مافی هونەرمەندان قوت دەدەن، هەر ئەو کۆمپانیایە فێڵیان لێکردم بەڵام تا ئێستا ناوم نەهێناوم، ئەگەر پێویست بکات لە داهاتوودا ئاشکرای دەکەم.

هەر لە رێی ئەو دیمانەیە چنار بەڵێن بە گوێگرانی دەنگی دەدات کە لە هونەرەکەی بەردەوام بێت و گوتی “بەڵێن بە گوێگرانم دەدەم بەردەوام لە هەوڵی نوێدا بم و هەرگیز لە هونەرەکەم دانەبڕێم”. ''